唐俭

唐儉（579年－656年10月26日），字茂約，并州晉陽縣人。唐朝凌煙閣二十四功臣之一，諡襄，賜陪葬昭陵。

生平

祖父唐邕為北齊大臣，其父唐君徹與唐高祖李淵為世交。在隋朝以左勛衛起家。參與李淵太原起兵。武德元年（618年），升為中書侍郎。唐初之時，唐儉與永安王李孝基等人被劉武周俘獲，獄中從元君實口中得知獨孤懷恩要造反。時獨孤懷恩駐守蒲州，唐儉遣人揭發獨孤懷恩謀反。李世民擊破劉武周後，唐儉拜禮部尚書，授天策府長史，封莒國公，被特賜免死罪一次。
貞觀初年，一面派唐儉為使說降突厥，一面派李靖進軍。李靖奇襲突厥，生擒頡利可汗，唐儉於亂軍之中逃生，後授民部尚書（參見唐與突厥的戰爭）。因怠於政事貶官。高宗永徽初年，致仕於家，加特進。顯慶元年（656年）病故，年七十八歲，追贈開府儀同三司、并州都督，諡曰襄，陪葬昭陵。

唐儉碑與墓志銘

唐儉碑，原立於唐顯慶元年（656年），因原碑斷裂，開元二十九年（741年）二月重新刊刻，原存於陝西醴泉縣昭陵內的唐儉墓前，1975年移入昭陵博物館。碑身首高3.60米，下寬1.20米，厚34厘米。碑額篆書，題「唐故特進莒國公唐府君之碑」十二大字。碑文正書，共40行，滿行85字。碑上端部份文字尚為清晰，其餘均被鏨損毀壞。
〇〇〇〇特進戶部尚書贈開府上柱國莒公碑
　　〇〇〇〇〇位，哲後膺千載之期；惟岳降神，賢臣承五百之運。是以軒邱御紀，風力贊其鴻基；媯汭乘時，稷契匡其景化。（缺三十二字）彝倫（缺九字）則，聲高彥伯之〇，功〇孟堅之表，見之開府莒公矣。公諱儉，字茂約，太原晉陽人也。若夫窮微知遠，高辛之化闡緗；〇〇日望，雲（闕二十字）符〇〇忠恕之道，徽烈〇〇〇〇〇〇〇於後昆。備在〇〇〇〇言矣。高祖岳，後魏肆州刺史。禁止令行，有伯山之威福；垂訓起學，邁仲〇之禮〇。曾祖靈芝，齊贈尚書右僕射、司空公（缺十六字）挺於千尋，未騁足於（缺八字）。祖邕，侍中、中書監、左右僕射、尚書令、錄尚書事、晉昌王，抱廊廟之材，懷公輔之器。同傅險之感夢，類滋泉之入兆。參〇〇〇，謀預經綸。〇〇〇高〇〇績〇〇〇。〇九命之崇班，享萬鍾之高秩。父鑒，齊中書舍人、通直散騎常侍、隋武賁郎將、戎順二州刺史、晉昌郡公，皇朝贈太常卿，台司令胤，宰門華胄，公侯奕代，簪紱〇光。禮縟七葉之貂，榮〇九〇之〇。公氣（缺七字）資〇〇以成性，〇〇德以立身。文總九流，〇〇〇〇。藻〇麗於翰苑，雄〇〇於談叢。行地方馳，則遺風追雷；沖天將舉，則切漢摩霄。合浦騰暉，色映朱轓之乘；麗水〇彩，光照赤城之峰。逸氣縱橫，雄才高於管樂；奇謀（缺八字）。寔〇倫之軌儀，信衣冠之表〇。〇〇解褐左勛衛。昔長卿〇為武騎，職未當才；亭伯之宰長岑，位不充量。以今方古。彼此一時，屬炎政風頹，寰宇幅裂。邊服擾〇〇之巨寇，中原〇觸山之醜徒。〇〇〇〇，痛深飄杵。公〇黃星〇曜，識梁沛之真人；見彤雲〇〇，〇芒碭之奧〇。未建升〇之策，遽會盟津之期。先君昔在有隋，與高祖連〇，〇敦莫逆，契若斷金。雖〇〇〇王〇故〇，盧綰〇公之同里，以今方故，彼何足道。〇〇〇〇〇〇展〇水〇師之〇。〇左待士，側席思賢。〇〇〇隱太子至晉陽，高祖初申通家之交好，次論天下之橫流。公奏前載之廢興，及列代之成敗，笑夷吾之九合，〇孔明之三分。既〇〇於〇〇，遂〇謀於〇〇。〇〇〇之〇〇〇，似漢高之遇子房。時屬經綸，本資〇〇。〇〇有陳琳殊健之筆，王粲宿構之才，任以文房，實諧眾望，拜大將軍府記室，加正議大夫。爾乃日〇〇〇，已臨鹿塞。溫〇〇〇，將度龍城。漢〇〇〇，〇〇盡〇。人情怠〇，〇〇〇〇。公虛〇〇〇〇〇〇〇河之易趨，乃命方邵之將，帥賁育之兵。千〇〇〇，萬騎波屬，拔西河如拉朽，發並部若搴瓴。行至呂州，秋潦遂降。糧〇斷絕，泥淖〇深。（缺十一字）戰旋師，方謀後舉。太宗云：「機不可失，時不再來。儻使官渡息兵，破袁之軍未卜；洪溝若割，滅項之日未期。既鏡良規於前，（闕十一字）」高祖〇〇聖慮〇〇，遂使公（闕七字）士〇〇於〇〇〇老生如〇掌下〇〇〇〇〇。雖曲逆六奇，薛〇三策，何以加之。以功拜右光祿大夫，授渭北道行軍司馬，元帥即文皇帝焉。運玄女三宮之法，陳黃石一卷之書，或面水背山，或先偏後伍。鼓角鳴厚地，旌旆彗高天。〇〇〇〇威踰（闕三十一字）夏之〇，平城之勛，公居其最，進右光祿大夫，封新城縣公，尋改為晉昌郡公，食邑二千戶。暨受終文祖，肆類繁昌，敘撥亂之功，〇〇〇之〇。〇〇〇之右，贊〇〇之〇，加散騎常侍，正三品，行中書侍郎。賜以鐵券，罪祐一死。畫圖凌煙閣。珥筆掖垣，飛〇綸閣。〇〇於茲逾浚，雞樹所以增華。昔孔演宏才，將元規而並列；王浚恬暢，與真長而共昇。今古相方，異代俱同。（闕八字）。昔東京佐命，譽播雲台；〇漢〇〇，〇〇驎閣。以今方古，彼獨何〇。劉武周〇〇盪之〇，〇控弦之眾，竊九五之位，窺萬乘之尊，剽邑屠城，裂冠毀冕。高祖批患釋難，拯溺〇殘，命右僕射裴寂受〇陳師，〇〇〇〇。三〇〇〇，八陣〇空。解人呂崇茂〇命醜徒，同惡相濟。公時使〇夏縣，遂陷賊庭。公觀諸將〇〇人多庸鄙，惟尉遲敬德頗識事機，公示之以安危，告之以成敗，渙若冰釋，翻然改圖。雖有此心，計猶未果。獨孤懷恩（闕十三字）賊內上書〇〇〇同〇從〇戮〇。武周平後，詔公為并州道安撫大使，尋拜禮部尚書，賜以懷恩田宅。《雲門》《大章》之樂，咸究精微；春誦夏弦之禮，並窮枝葉。李耳通識，素王稟其舊〇；張〇〇〇，〇〇〇其〇〇。春官之職，寔難其人，以公居之，〇有餘裕。文帝功齊覆載，績邁陶鈞，既答元勛，必資美稱。以上將之位，照灼文昌；天策之名，獨映玄象。特詔授太宗文皇帝天策上將。然百寮之任，妙算時英，以公為長史，實諧僉論。尋而逆賊劉闥，擁徒冀北，挻禍燕南。兵〇〇〇，眾〇〇〇。霧〇盧龍之塞，雲擾白馬之津。於時率軍出討，命公監統。而偏裨靡伐謀之略，士卒無摧敵之心。公〇輕〇賊城，以陳利害，不勞飛箭，便下聊城。詎假拔旗，乃傾趙壁。廓清河朔，公有毗〇之功，以公為幽州道安撫大使、幽州道行軍總管、定州道安撫大使。〇之以〇〇，〇之以〇〇。後進禮重於弓旋，貪殘貶逾〇〇〇。百城〇其懿範，兩河仰其風猷。而馬邑之酋長，導狼望之凶渠，越彼長城，寇茲晉水。公杖節出使，屆於虜庭，具陳華夷之殊，中外斯〇。〇〇垂曜，蒼穹所以分〇；〇〇〇〇，〇〇於茲〇野。何必裹糧〇甲，背約違盟；〇〇〇〇區殫，爨鼓染鍔。單于納公此對，翻然改圖，榆關寢其爟烽，柳室散其部落。謁長平之〇，入受降之城。〇山谷〇〇公咸置（闕十一字）聲。尋兼黃門侍郎，進封莒國公，食邑三千戶，實封六百戶。除衛尉卿。〇〇寄隆八屯，功彰於〇警；茅胙錫重五等，誓比於山河。三蜀膏腴，九折崇〇。子陽僭號之邑，玄德竊位之都。作鎮〇於〇〇，〇城資於右戚。命公〇往，〇〇德人。貞觀元年，授使持節都督遂梓普果等五州諸軍事、遂州刺史。〇加鴻臚卿、戶部尚書，食實封八百戶。詔曰：「與卿故舊，可申姻好，徵男尚識尚豫章公主，加光祿大夫、特進。」公忌滿誡盈，屢有辭讓。奉詔養閒，仍朔望朝參。〇賜俸〇〇〇，一依職事。春秋七十有八，薨於私第。贈開府儀司三同、使持節並汾箕嵐等四州諸軍事、并州刺史。所司備禮冊命，賻絹布一千匹、米粟一千石，陪葬昭陵。賜東園秘器，葬事官給，務從優厚。仍令太常卿、駙馬都尉蕭銳監護，使禮部侍郎陸敦信為副，〇〇〇葬往還，並為立碑。〇〇〇夫人河南元氏，考行儒，毛州司馬，封莒國夫人。維皇唐開元廿九年公曾孫將軍、守右金吾衛大將軍雲麾將軍、上柱國（闕三十五字）之孝〇〇〇物，記事〇大，充建皇考戶部尚書、開府、莒國公神道碑，禮也。祭統曰：子孫之守宗廟，孝先祖，無美而稱是誣也。有而不知不明也，知而不傳不仁也。此三者君子恥之。〇〇〇原追〇〇〇〇祖曰孝著累代〇銘不足之言〇〇伯碑〇。〇〇既毀，重飾丹青；〇〇〇焚，更刊琬琰。追崇之義，有自來矣。〇〇〇孝子〇孫 ，（闕十六字）並不容〇〇之高。君子道消，遽見〇〇之〇。（闕九字）。四氣迴環，闕蒸嘗之薦。貞石斷裂，〇〇〇淚之〇；黃絹將〇，誰辯受辛之妙。屬〇〇〇朗，拔滯甄遺，既陰德之盈〇，乃公侯之〇〇。〇〇〇〇〇勛胄載光〇邦〇〇連〇，於斯為〇而〇，況（闕十二字）立人〇極〇王大。經超三台之上，階冠五等之尊。〇沒而不朽，傳帶礪於山河。吾〇〇歸〇同盟〇窆穸（闕四十五字）遙分於祭仲。韋丞相之祖業，不待飾於蘭台；陳太邱之家風，命直書於孺子。從孫〇歡承嘉命，追述徽音。攄詞〇〇，豈〇〇〇。其銘曰：
〇〇〇〇，〇〇〇〇。〇〇〇〇，〇氣為〇。〇微變〇，萬國崩淪。匈匈闘虎，〇〇〇〇。
西〇亡羊，中原逐鹿。〇聖提劍，群雄〇〇，旗鼓雷〇，〇〇〇〇。〇山〇〇，〇〇〇〇。
〇〇〇〇，〇〇〇〇。〇〇〇〇，〇〇〇〇。〇〇〇〇，〇〇〇〇。〇〇〇〇，〇〇〇〇。
〇〇〇寵，〇社〇尊。龍劍袨服，熊戟〇〇。〇〇論道，啟沃〇〇。〇〇固本，長〇〇源。
德盛〇勢，〇〇〇〇。〇〇〇〇，〇〇〇〇。〇〇〇〇，〇〇〇〇。〇〇〇〇，〇〇〇〇。
敵滅身退，功成〇〇。〇〇〇〇，〇〇〇〇。〇〇〇〇，〇〇〇〇。〇〇〇〇，〇〇鏨沼。
聽鳥觀魚。福兮所倚，禍生有胎。兆聞蟻闘，夜夢瓊環。〇〇東嶽，天〇中〇。道修運〇。
〇〇〇〇，〇〇〇〇。〇〇〇〇，〇〇〇〇。〇〇〇〇，〇〇〇〇。〇下〇〇，松〇〇〇。
〇〇〇〇，〇〇〇〇。〇〇〇〇，群邪構惑。忠正〇〇，賢〇〇〇。霜露〇〇，〇〇〇〇。
碑版缺文，人焉觀德。〇孫（闕三十二字）
唐儉墓志銘和志蓋，1978年3月出土於醴泉縣北屯鄉西頁溝村東南約400米處的唐儉墓中。志蓋厚12.1厘米，底邊長73.2厘米，蓋面篆書「大唐故開府儀同三司特進戶部尚書上柱國莒國公唐君墓誌」，四周為四殺飾四神。志石邊長73.2厘米，厚11.6厘米，許敬宗撰文，正書46行，滿行45字，四側裝飾十二生肖。
大唐故開府儀同三司特進戶部尚書上柱國莒國公唐君墓志銘並序
　　禮部尚書高陽郡開國公許敬宗撰
　　公諱儉，字茂約，太原晉陽人也。其先出白帝嚳，是生放勛，綿瓞克昌，濬源長發。夏御周、杜，皆分若木之華；楚勒鄖、羌，各挺詞林之秀。伯高飭行，位極文昌。儒宗創謀，竟凌天塹。煥前王之典冊，光列代之油緗。事可徵於博聞，此無得而稱矣。高祖岳，後魏肆州刺史；曾祖靈芝，齊贈尚書右僕射、司空公；並仁惠篤誠，孝友溫裕。與景山而並峻，仰者不究其端；含大壑而齊深，挹者罔窮其際。祖邕，侍中、中書監、左右僕射、尚書令、錄尚書事、晉昌王，任敘朝倫，功參乾構。機鈐盈握，□蔡攢其寸襟；日月在躬，山龍縟其章服。父鑒，齊中書舍人、通直散騎常侍，隋武賁郎將、戎順二州刺史，晉昌郡公，皇朝贈太常卿、上柱國，高梁鼎胤，累襲纓緌。亟涉興亡，並參紳紱。故能道繼前哲，功垂後大。公含中和之粹氣，發辰象之貞明。量韞江河，表崇山嶽。立言無擇，樹德不孤。光彩外融，清暉內湛。經文緯武之藝，出自生知；窮幽洞微之略，先幾必照。泳其流者，喻涉海若之津；窺其仞者，類覿河宗之隩。昭昭焉如澄波之含萬象，爛爛然等清漢之懸七曜。故能聲騰四表，心洞六幽。群材俟其雕劂，眾物歸其領袖。若乃少年志意，情仚風雲；弱冠沉深，氣干霄漢。聞雞暗舞，庶社鳴之有徵；策馬登高，思祖德之無墜。釋褐勛衛，委之如脫遺；恥居執戟，投紱而高跇。惟先君於曩昔，經聯采於武皇。早識碭山之雲，陰從卯金之讖。仰瞻聚緯，知龍顏之在田；俯采萌謳，審鳳翔之有日。於是杖策河北，投謁壤東，指孟津而載驅，款旌門以長撎。於時太武皇帝發號晉陽，公之戾止，若合符契。以石投水，百中之策無遺；言聽計從，千里之勝斯決。爨鼓爰始，莫府初開，引拜大將軍府記室，加位正議大夫。掞蔚文房，明孚智幄。皇猷自遠，天渙所資。三篋不忘，百函無滯。於時龍庭密邇，馬邑未賓，醜類有徒，長氛厭境，群情危駭，物議不同。公與太宗興言暗合，請率麾下承虛入關，高祖然之，眾方僉伏。是日趨駕，暢轂南轅，略野開疆，長驅西向。次賈狐堡，淫潦為災，外絕盈糧，內無半菽。晧城憑岨，聳堞臨雲。湯池險固，深隍肆景。人無闘志，議欲退還。公頓首馬前，述寒膠之可折；請遵龍戰，克倒戈之有期。前箸指陳，沃心方納。於是霄炊褥食，待旦先登。隋將宋老生背城而陣。流湯巨躍，不救天命之移；億兆夷人，無當大亂之策。蒼難雲集，勢若霆霓；爛魚川潰，俄然亂轍。懸門阻發，遂克其城。在此一戎，永清四海。首建長筭，公之力焉。以功拜右光祿大夫，授渭北道行軍司馬，所奉元帥，即文皇帝焉。於是沉船背河，指甘泉而一息；鳴笳絕渭，入商郊而五申。慰彼息肩，拯其塗炭。驪戎芒賊，輿櫬歸誠。邑老郊童，壺漿日至。匪朝伊夕，麾下成都；游士行商，軍中列肆。咸資智囊之略，葉贊神武之功。引兵廿萬，克平天邑。以功進位光祿大夫，封新城縣公，尋改為晉昌郡公，食邑二千戶。禪代之日，加散騎常侍，位正三品，行中書侍郎，賜以鐵券，罪祐一死。圖形麟閣，列於佐命。俄而馬邑劉武周據有全晉，解人呂崇茂竊邑從之。寇逼三河，蹙國千里，徵發老幼，掃地興師。大將永安王全軍盡陷，公奉使適到，遂同其沒。乃察諸賊帥，皆是庸流，唯尉遲敬德識量弘遠，說令擇主，理會其心。於是獨孤懷恩謀以眾叛，陰遣間使連結武周，仍伺太宗入城，執以降賊。公於寇獄上書告變，逆謀垂髮，元兇伏誅。及武周平，命公為并州道安撫大使，尋拜禮部尚書，賜以懷恩田宅，仍兼天策府長史，加位右光祿大夫，改戎秩為上柱國。若乃引衣躡足，事均帝者之師；創禮裁儀，方知天子之貴。故能名揚圖讖，象絢丹青。豈指晉作三軍，先軫膺其上；佐楚稱萬里，昭陽之柱國，若斯而以哉。尋有魏人劉闥。起軍洺、相，扇動山東，跨有河北，公又侍奉文帝，節度眾軍，一舉廓清，九河砥定，仍為幽州道行軍總管，兼為定州道安撫大使。除殘去蠹，萌庶以康；舉善任賢，遠邇斯泰。又馬邑人高滿正，以城附於突厥，命公擁節，申命虜營，舌電飛甘，辭鋒縱辯，孤關以之褰祲，雁塞由是肅清。因以境外，便宜置太和等五鎮，斷凶奴之左臂，樹中國之潘擁。尋兼黃門侍郎，余並如故。進封莒國公、食邑三千戶，實收共賦六百戶。轉衛尉卿，尋為遂州都督。既而有隋遺孽，遠託單于，招誘漢人，近縈榆塞，連兵左衽，亟擾爟烽，由是命公喻其君長。於時頡利北遁，種落猶繁，息馬休兵，陰圖後舉。公張旃出境，約使入朝。李靖總戎，聞其馳備，遂便遠襲，因破其庭。上又令公追迎頡利，分裂其界，皆為郡國。殲彼旄頭，系公是賴。尋轉鴻臚卿，遷戶部尚書，加位光祿。貞觀十有九年，抗表致仕。懸車委組，躡疏廣之遐蹤；屏事辭榮，追松子而高蹈。永徽之際，望華國老。皇情乃睠，禮重乞言。咒鯁式陳，尚奉辟雍之會；順風下問，仍用具茨之典。於是加拜特進，朝於望朔。將謂安車鳩杖，奉朱襄於介丘；霓裳鶴蓋，追彭籛於遐代，豈圖昊天不憖，大夏摧梁，逝水無追，高堂落鏡，以顯慶元年十月三日薨於安仁里第，春秋七十八。粵以其年十一月辛酉朔廿四日甲申陪葬於昭陵。冕旒增悕，悼稷臣之日遠；廢朝流慟，恨舍駕之無追。詔贈開府儀同三司，諡曰襄公，禮也。時移五月，龜策誡期；行背九衢，鳳蕭遵路。想塋魂之有識，諒懷忠之若素。涉樂水以來朝，謁喬山而展慕。雖人世之方遠，庶幽塗之有晤。勒潛壤以流芬，終方輿而永固。銘曰：
堯圖漸慶，夏御承宗，降為唐杜，錫壤分封。子高顯行，馳名泮雍，幽州樹積，爰開上庸。
避地參墟，隆家晉野，世仕雲朔，氣凌諸夏。附翼蒼鵝，總其戎馬，壽陽惠政，弦哥奏雅。
撫軍昭德，衣錦褰帷，錄王丕構，智運天機。道濟潛躍，位極丞疑，篤生懿考，挺出人師。
惟公載誕，稟天休爵，外發靈樞，內韜沉略。業優蓬館，思凝玄閣，光絢蜀龍，響高荀鶴。
否終泰及，晦往明來，赤符道喪，黃星瑞開。驅駕眾傑，網結群材，披榛草昧，經濟雲雷。
世歷三朝，官聯八座，望華國老，才高王佐。積效山隆，□徽景播，褫章獨舞，縱金相賀。
東川電逝，西羲谷沉，青燈孤掩，玄穸幽深。里蒿泉咽，宰木風吟，永辭明世，空揚德音。